ananddey/assamese-wiki-corpus huggingface dataset:
মেঘালয় চৰকাৰ

মেঘালয় চৰকাৰ বা মেঘালয় ৰাজ্য চৰকাৰ হ'ল ভাৰতৰ মেঘালয় ৰাজ্য আৰু ইয়াৰ ১২খন জিলাৰ সৰ্বোচ্চ শাসক কৰ্তৃপক্ষ৷ ইয়াত মেঘালয়ৰ ৰাজ্যপালৰ নেতৃত্বত এটা কাৰ্যবাহী, ন্যায়পালিকাৰ আৰু বিধানসভা শাখা আছে।

ভাৰতৰ আন ৰাজ্যৰ দৰে মেঘালয় ৰাজ্যৰ মুৰব্বীজন হ’ল ভাৰতৰ ৰাষ্ট্ৰপতিয়ে কেন্দ্ৰীয় চৰকাৰৰ পৰামৰ্শমতে নিযুক্ত কৰা ৰাজ্যপাল। ৰাজ্যপালৰ পদটো বহুলাংশে আনুষ্ঠানিক। মুখ্যমন্ত্ৰী চৰকাৰৰ মুৰব্বী আৰু প্ৰায়বোৰ কাৰ্যকৰী ক্ষমতা তেওঁৰ হাততেই ন্যস্ত থাকে। শ্বিলং, মেঘালয়ৰ ৰাজধানী আৰু ইয়াতেই ৰাজ্যখনৰ বিধানসভা আৰু সচিবালয় আছে। মেঘালয়ৰ শ্বিলঙত অৱস্থিত মেঘালয় উচ্চ ন্যায়ালয়ে মেঘালয় ৰাজ্যত উত্থাপিত গোচৰৰ ক্ষেত্ৰত অধিকাৰ আৰু ক্ষমতা প্ৰয়োগ কৰে।

বৰ্তমানৰ মেঘালয় বিধানসভাখন এক-সদনীয় বিধায়িনীসভা। ই ৬০ গৰাকী বিধানসভাৰ সদস্যৰে গঠিত। ইয়াৰ কাৰ্যকাল ৫ বছৰ, যদিহে সোনকালে ভংগ নহয়।

তথ্য উৎস

Government and politics in Meghalaya, by R. S. Lyngdoh. Sanchar Pub. House, 1996. .

বাহ্যিক সংযোগ

শ্ৰেণী:মেঘালয় চৰকাৰ
ৱাজিদা তাবাচ্চুম

ৱাজিদা তাবাচ্চুম (; ১৬ মাৰ্চ ১৯৩৫ – ৭ ডিচেম্বৰ ২০১১) এগৰাকী ভাৰতীয় উৰ্দু ভাষাৰ লেখিকা, কবি আৰু গীতিকাৰ। তেওঁৰ জীৱনকালত তেখেতে ২৭খন কিতাপ লিখিছিল। এইসমূহৰ কিছুমান চলচ্চিত্ৰ আৰু ভাৰতীয় দূৰদৰ্শনত ধাৰাবাহিক হিচাপে প্ৰদৰ্শিত হৈছে। তেওঁৰ ১৯৭৫ চনৰ বিতৰ্কিত কাহিনী উতৰনৰ পৰা ১৯৮৮ চনত এখন জনপ্ৰিয় ভাৰতীয় দূৰদৰ্শন ধাৰাবাহিক তৈয়াৰ কৰা হৈছিল। উতৰনৰ এক ইংৰাজী অনুবাদ ১৯৯৪ চনত ছাচ ডিভোটেড চিষ্টাৰ্জ নামৰ ২০টা চুটি গল্পৰ এখন কিতাপত অন্তৰ্ভুক্ত কৰা হৈছিল। মীৰা নায়াৰ আৰু হেলেনা ক্ৰীলৰে ১৯৯৬ চনৰ চলচ্চিত্ৰ কামসূত্ৰ: এ টেল অফ লাভত এই কাহিনীৰ আধাৰত চিত্ৰ-নাট্য ৰচনা কৰিছিল।

জীৱনী

ৱাজিদা তাবাচ্চুমৰ জন্ম মহাৰাষ্ট্ৰৰ অমৰাৱতীত হৈছিল। তেওঁ ওচমানিয়া বিশ্ৱবিদ্য়ালয়ৰ পৰা উৰ্দু ভাষাত স্নাতক ডিগ্ৰী লাভ কৰিছে। স্নাতক ডিগ্ৰী সম্পূৰ্ণ কৰাৰ পিছত তেওঁলোকৰ পৰিয়াল অমৰাৱতীৰ পৰা হাইদৰাবাদলৈ স্থানান্তৰিত হয়, য'ত তেওঁ এক অভিজাত সামাজিক জীৱনৰ পটভূমিত ১৯৪০-ৰ দশকৰ পৰা উৰ্দু ভাষাত গল্প লিখিবলৈ আৰম্ভ কৰে। তেওঁ ১৯৬০ চনত ভাৰতীয় ৰেল বিভাগত কাম কৰা তেওঁৰ সম্পৰ্কীয় ভাই আছফাক আহমেদৰ সৈতে বিবাহপাশত আৱদ্ধ হয়। অৱসৰৰ পিছত, তেওঁৰ স্বামীয়ে তেওঁৰ সকলো কাহিনী প্ৰকাশ কৰিছিল। ৱাজিদা তেওঁলোকৰ চাৰিজন পুত্ৰ আৰু এজনী ছোৱালীৰ সৈতে মুম্বাইত থিতাপি লৈছিল।
জাৰ জান জমিন (১৯৭৮)

তথ্যসূত্ৰ

বহিঃসংযোগ

শ্ৰেণী:ভাৰতীয় গীতিকাৰ
শ্ৰেণী:ভাৰতীয় মহিলা কবি
১৩ জুন

বুৰঞ্জীৰ পাতত আজিৰ দিনটোৰ কেইটামান উল্লেখযোগ্য ঘটনা হ’ল -

ঘটনাৱলী

১২৯০ - জালালুদ্দিন খলিজিয়ে দিল্লী দখল কৰিছিল আৰু ইয়াৰ ফলত দাস বংশৰ ৰাজত্বৰ সূচনা হৈছিল।
১৭৫৭ - ৰবাৰ্ট ক্লাইভে চিৰাজউদ্দৌলাৰ বিৰুদ্ধে মুৰ্চিদাবাদ অভিমুখে যুদ্ধ অভিযান আৰম্ভ কৰিছিল।
১৯০০ - চীনত বক্সাৰ বিদ্ৰোহ আৰম্ভ হৈছিল।
১৯৮৩ - আমেৰিকাৰ মহাকাশযান ‘‘পায়’নিয়াৰ—১০’’এ সৌৰ জগত পাৰ হৈ অচিন জীৱৰ সন্ধানত বৰ্হিবিশ্বলৈ যাত্ৰা কৰিছিল।

জন্ম

১৭৭৩ - টমাছ ইয়ং, ইংৰাজ পদাৰ্থ বিজ্ঞানী।
১৮৩১ - জেমচ্ ক্লাৰ্ক মেক্সৱেল, বিদ্যুৎ চুম্বকীয় তত্ত্বৰ প্ৰৱৰ্তক।
১৮৬৫ - উইলিয়াম বাট্লাৰ ইয়েটচ্, আইৰিছ কবি, নাট্যকাৰ, গদ্য লেখক।
১৮৯৪ - মিত্ৰদেৱ মহন্ত অধিকাৰী (চমুকৈ, মিত্ৰদেৱ মহন্ত), অসমৰ এজন বিখ্যাত কবি, সাহিত্যিক, নাট্যকাৰ তথা অভিনেতা।
১৯২৮ - জন ফ'ৰ্বছ নাছ, আমেৰিকান গণিতজ্ঞ।
১৯৯৪ - দীপিকা কুমাৰী, ভাৰতীয় আৰ্চাৰী খেলুৱৈ।

মৃত্যু

১৯৮৩ - ফণীন্দ্ৰ চন্দ্ৰ দত্ত, ভাৰতীয় ৰসায়ন বিজ্ঞানী।
২০১২ - মেহদী হাছান, পাকিস্তানৰ গজল গায়ক।
২০২১ - নিৰ্মল চাইনী, ভাৰতীয় ভলীবল খেলুৱৈ তথা ভাৰতৰ মহিলা ৰাষ্ট্ৰীয় ভলীবল দলৰ অধিনায়ক।

দিৱস

সম্ৰাট আলেকজেণ্ডাৰৰ স্মৃতি দিৱস।
হাঙ্গেৰীৰ উদ্ভাৱক দিৱস।

বাহ্যিক সংযোগ

বিবিচি: এই দিনত

শ্ৰেণী:জুন
শ্ৰেণী:ইংৰাজী বৰ্ষপঞ্জীৰ দিন
কাকজান মহাবিদ্যালয়

কাকজান মহাবিদ্যালয় ভাৰতবৰ্ষৰ যোৰহাট জিলাৰ কাকজানত অৱস্থিত এখন সাধাৰণ ডিগ্ৰী মহাবিদ্যালয়। মহাবিদ্যালয়খন ১৯৬৭ চনৰ ২৪ জুলাইত প্ৰতিষ্ঠা লাভ কৰে। এইখন ডিব্ৰুগড় বিশ্ববিদ্যালয়ৰ সৈতে সংলগ্ন হৈ আছে।

বিভাগসমূহ

বিজ্ঞান

পদাৰ্থ বিজ্ঞান
গণিত
ৰসায়ন বিজ্ঞান
পৰিসংখ্যা
উদ্ভিদ বিজ্ঞান
প্ৰাণী বিজ্ঞান

কলা

অসমীয়া
ইংৰাজী
ইতিহাস
শিক্ষা
অৰ্থনীতি
সমাজবিজ্ঞান
ৰাজনীতি বিজ্ঞান

তথ্যসূত্ৰ
চাপাগুৰি বিধানসভা সমষ্টি

চাপাগুৰি বিধানসভা সমষ্টি অসম বিধানসভা ৰ ১২৬টা বিধানসভা সমষ্টিৰ ভিতৰত অন্যতম। চাপাগুৰি কোকৰাঝাৰ (লোকসভা সমষ্টি) ৰ অন্তৰ্গত। চাপাগুৰি বিধানসভা সমষ্টি অনুসূচিত জনজাতি (ST)ৰ বাবে সংৰক্ষিত।

সমষ্টিৰ সবিশেষ

চাপাগুৰি বিধান সভা সমষ্টিৰ সবিশেষ তলত দিয়া হ'ল।-
দেশ: ভাৰত।
ৰাজ্য: অসম।
জিলা: বাক্সা জিলা ৷
লোকসভা সমষ্টি: কোকৰাঝাৰ লোকসভা সমষ্টি।
বিধানসভাৰ শ্ৰেণীবিভাজন: গ্ৰাম্য সমষ্টি।
সাক্ষৰতাৰ হাৰ: ৭০.৫৩%।
২০২১ চনৰ সাধাৰণ নিৰ্বাচন অনুসৰি যোগ্য ভোটাৰ: ১,৫৯,২৫৭ জন। পুৰুষ ভোটাৰ: ৭৯,৩৮৪ . মহিলা ভোটাৰ: ৭৯,৮৭৩।
ভৌগোলিক অৱস্থান: ২৬°৪৩'৩৩.৬"উত্তৰ ৯১°১২'১০.৪"পূব
মুঠ আয়তন: ২৬২ বৰ্গ কিলোমিটাৰ।
এলেকা অন্তৰ্ভুক্ত: বৰপেটা মহকুমাৰ পাটাছাৰকুছি থানাৰ চাপাগুৰি আৰু কাকলাবাৰী মৌজা আৰু সংৰক্ষিত বনাঞ্চল;বাক্সা জিলাৰ উত্তৰ বাস্কা আৰু দক্ষিণ বাস্কা মৌজা।
আন্তঃৰাজ্যিক সীমা: বাক্সা জিলা ।
ভোটগ্ৰহণ কেন্দ্ৰৰ সংখ্যা: ২০১১চনত -১৮৪ ,২০১৬ চনত -১৮৫ ,২০২১ চনত -৬৩ টা।

বিধানসভাৰ সদস্য

চাপাগুৰি সমষ্টিৰ পৰা অসম বিধানসভাত প্ৰতিনিধিত্ব কৰা বিগত সদস্যৰ তালিকা।

১৯৭৮: মাণিক চন্দ্ৰ দাস, নিৰ্দলীয়।
১৯৮৩: বিমল গয়াৰী, সাধাৰণ জনজাতীয় পৰিষদ, অসম ।
১৯৮৫: সুৰেন স্বৰ্গিয়াৰী, নিৰ্দলীয়।
১৯৯১: সুৰেন স্বৰ্গীয়াৰী, অসম গণ পৰিষদ।
১৯৯৬: জগমোহন বসুমতাৰী,নিৰ্দলীয় ।
২০০১: ট্ৰিজেন বসুমতাৰী, নিৰ্দলীয়।
২০০৬: থানেশ্বৰ বসুমতাৰী, নিৰ্দলীয়।
২০১১: হিতেশ বসুমতাৰী,বি. পি. এফ.
২০১৬: থানেশ্বৰ বসুমতাৰী , বি. পি. এফ.
Election
Name
Party
২০২১
উৰখাও গৌড়া ব্ৰহ্ম

লগতে চাওক

অসম বিধানসভাৰ সমষ্টিসমূহৰ তালিকা

উৎস

শ্ৰেণী:বিধানসভা সমষ্টি
চন্দ্ৰকমল গগৈ

চন্দ্ৰকমল গগৈ (জন্ম:১৯৪৬ - মৃত্যু:২০২৪ ) একাধাৰে চিত্ৰশিল্পী, সমালোচক, অধ্যাপক। তেখেত কলানিকেতন মহাবিদ্যালয়ৰ অধ্যক্ষ আছিল। ২০২২ চনত অসম চৰকাৰৰ সাংস্কৃতিক পৰিক্ৰমা বিভাগে গগৈক বিষ্ণু ৰাভা বঁটাৰে সন্মানিত কৰে। ২০২৪ চনৰ আগষ্ট মাহত তেখেতৰ মৃত্যু ঘটে।

শিক্ষা

পহুমৰা প্ৰাথিমক বিদ্যালয়ৰ পৰা আনুষ্ঠানিক শিক্ষা আৰম্ভ কৰি উত্তৰ লখিমপুৰ কলেজৰ পৰা স্নাতক ডিগ্ৰী লাভ কৰে। ১৯৬৯-৭৪ লৈকে শান্তি নিকেতনত পাঁচবছৰীয়া চাৰুকলাৰ উচ্চশিক্ষা গ্ৰহণ কৰে।

কৰ্মজীৱন

তেওঁ লখিমপুৰৰ বিভিন্ন স্থানত প্ৰায় ১৭খন পূৰ্ণাঙ্গ পৰ্যায়ৰ চাৰুকলা মহাবিদ্যালয় প্ৰতিষ্ঠা কৰে। ৰবীন্দ্ৰ ভাৰতী বিশ্ববিদ্যালয়ৰ স্বীকৃতি লাভ কৰা এই প্ৰতিষ্ঠানবোৰে লখিমপুৰৰ চাৰুকলাৰ ক্ষেত্ৰখনক সমৃদ্ধ কৰি ৰাখিছে।

শিল্পকৰ্ম

তেখেতৰ প্ৰথম শিল্পকলাৰ প্ৰদৰ্শন হয় কলকাতাৰ একাডেমী অৱ ফাইন আৰ্টচ্ত, ১৯৭২ চনত। ইয়াৰ পাছত আচাম ফাইন আৰ্টচ্ এণ্ড ক্ৰেক্ট’ চ’ছাইট, ক’লা বিথিকা, শ্ৰীমন্ত শংকৰদেৱ কলাক্ষেত্ৰ, শান্তিনিকেতনৰ কলাভৱন আদিত তেখেতৰ শিল্পকৰ্ম প্ৰদৰ্শন হয়। তেখেত ভাৰতীয় ডাক বিভাগৰ অধীনত মহাৰাষ্ট্ৰৰ নাশিকস্থিত ইণ্ডিয়া চিকিউৰিটি প্ৰেছত দেশশ্ৰেষ্ঠ দহজনৰ এজন হিচাপে ডাকটিকটৰ ডিজাইনিঙৰ প্ৰশিক্ষণ গ্ৰহণ কৰে আৰু ১৯৭৪ চনত ফ্ৰান্স ডাক বিভাগৰ বাবে ডাক টিকটৰ ডিজাইনো প্ৰস্তুত কৰে।

সাহিত্যৰাজি

শান্তিনিকেতনৰ সাত হিন্দুঃস্থানী
কল্পনাৰ স্বাধীন অসম

বঁটা

বিষ্ণু ৰাভা বঁটা, অসম চৰকাৰৰ ৰাজ্যিক বঁটা,

তথ্যসূত্ৰ

শ্ৰেণী:অসমৰ চিত্ৰশিল্পী
শ্ৰেণী:জীৱিত ব্যক্তি
উত্তৰ ত্ৰিপুৰা জিলা

উত্তৰ ত্ৰিপুৰা জিলা উত্তৰ-পূব ভাৰতৰ ত্ৰিপুৰা ৰাজ্যৰ এখন অন্যতম জিলা। জিলাখন ১৯৭০ চনৰ ১ ছেপ্টেম্বৰত প্ৰতিষ্ঠা হয়। এই জিলাৰ সদৰঠাই ধৰ্মনগৰ। জিলাখনৰ মুঠ মাটিকালি ১৪২২.১৯ বৰ্গ কিলোমিটাৰ আৰু জনসংখ্যা ২০১১ চনৰ লোকপিয়ল অনুসৰি ৪৪৪৫৭৯ জন।

ইতিহাস

পূৰ্বতে উত্তৰ ত্ৰিপুৰাৰ বৰ্তমানৰ ভূখণ্ড ত্ৰিপুৰা প্ৰিন্সলী ষ্টেটৰ অন্তৰ্ভুক্ত আছিল। ১৯৪৯ চনৰ ৯ ছেপ্টেম্বৰত এই ৰাজ্যখন ভাৰতৰ সৈতে লগ লাগে। ১৯৭০ চনৰ ১ ছেপ্টেম্বৰত উত্তৰ ত্ৰিপুৰা জিলা সৃষ্টি কৰা হয়। ১৯৯৫ চনৰ ১৪ এপ্ৰিলত এই জিলাৰ একাংশ পৃথক কৰি ধলাই জিলা গঠন কৰা হয়। ২০১২ চনৰ ২১ জানুৱাৰীত কৰা বিভাজনৰ পিছত ত্ৰিপুৰাত মুঠতে আঠখন জিলা হয়গৈ।

প্ৰশাসনিক বিভাগ

উত্তৰ ত্ৰিপুৰা জিলাৰ তিনিটা মহকুমা আছে আৰু মহকুমাকেইটা আঠটা ব্লকত বিভক্ত।

নাম
সদৰ ঠাই
ব্লক
ভৌগোলিক অৱস্থান
ধৰ্মনগৰ
ধৰ্মনগৰ
পানীসাগৰ, কদমতলা

কৈলাচাহাৰ
কৈলাচাহাৰ (Kailashahar)
গড় নগৰা, কুমাৰঘাট

কাঞ্চনপুৰ
কাঞ্চনপুৰ
দাচদা (Dasda),
পিচাৰথল (Pecharthal)
দমচেৰা (Damcherra)
জমপুই হিল (Jampui Hill)

সমষ্টি

উত্তৰ ত্ৰিপুৰা জিলাত মুঠতে এঘাৰটা বিধানসভাৰ সমষ্টি আছে- পবিয়াচৰা ( Pabiachhara), ফটিকৰয় (Fatikroy), চণ্ডীপুৰ (Chandipur), কৈলাচহৰ (Kailasahar), কদমতলা-কুৰ্ত্তী (Kadamtala-Kurti), বাগবাছা (Bagbassa), ধৰ্মনগৰ (Dharmanagar), যুৱৰাজনগৰ (Jubarajnagar), পানীসাগৰ (Panisagar),পেঞ্চাৰথল (Pencharthal) আৰু কাঞ্চনপুৰ (Kanchanpur)

উত্তৰ ত্ৰিপুৰা জিলা পূব ত্ৰিপুৰা লোকসভা সমষ্টিৰ অন্তৰ্ভুক্ত।

জনসংখ্যা

২০১১ চনৰ লোকপিয়ল অনুসৰি উত্তৰ ত্ৰিপুৰা জিলাৰ মুঠ জনসংখ্যা ৪৪৪৫৭৯ জন। এই জিলাৰ সাক্ষৰতাৰ হাৰ ৯৭.২২% য’ত পুৰুষৰ হাৰ ৯৭.৩৪% আৰু মহিলাৰ ৯৬.৭৯%। এই জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৬৭ গৰাকী।

জৈৱবৈচিত্ৰ্য

১৯৮৮ চনত উত্তৰ ত্ৰিপুৰা জিলাৰ ০.৮৫ বৰ্গ কিলোমিটাৰ লৈ ৰ’ৱা বন্যপ্ৰাণী অভয়াৰণ্য (Rowa Wildlife Sanctuary) সৃষ্টি কৰা হয়।

তথ্যসূত্ৰ

বাহ্যিক সংযোগ

Official website of North Tripura district

শ্ৰেণী:ত্ৰিপুৰাৰ জিলা
নিয়ন

নিয়ন হৈছে এবিধ ৰাসায়নিক মৌল, ইয়াৰ সংকেত Ne আৰু পাৰমানৱিক সংখ্যা ১০। ই পৰ্যাবৃত্ত তালিকাৰ বৰ্গ ১৮ (সম্ভ্ৰান্ত গেছ)ৰ মৌল। ই একপ্ৰকাৰৰ বৰ্ণহীন, গন্ধহীন, এক অনুবিশিষ্ট গেছ (প্ৰমান উষ্ণতা আৰু চাপত)। বায়ুৰ দুই-তৃতীয়াংশ নিয়ন গেছ থাকে। ১৮৯৮ চনত ইয়াৰ আবিস্কাৰ কৰা হৈছিল।

লগতে চাওক

শ্ৰেণী:ৰাসায়নিক মৌল
শ্ৰেণী:আদৰ্শ গেছ
অক্সফৰ্ড ইংৰাজী অভিধান

অক্সফৰ্ড ইংৰাজী অভিধান , অক্সফ’ৰ্ড ইউনিভাৰ্ছিটি প্ৰেছৰ দ্বাৰা প্ৰকাশিত এখন ইংৰাজী ভাষাৰ অভিধান বিশ্বৰ বিভিন্ন দেশত ইংৰাজী ভাষাৰ প্ৰায়োগিক ভিন্নতা অন্তৰ্ভুক্ত কৰাৰ লগতে এই অভিধানে ভাষাটোৰ ঐতিহাসিক বিকাশৰ বিষয়েও তথ্য সন্নিবিষ্ট কৰে৷ ১৯৮৯ চনত প্ৰকাশ পোৱা এই অভিধানৰ দ্বিতীয় সংস্কৰণত ২০ টা খণ্ড আৰু ২১,৭২৮ টা পৃষ্ঠা আছে৷

এই অভিধান প্ৰণয়ণৰ কাম ১৮৫৭ চনতে আৰম্ভ হৈছিল যদিও ১৮৮৪ চনতহে ইয়াৰ প্ৰথম সংস্কৰণ প্ৰকাশ পায়৷ পোণপ্ৰথমে এই অভিধানৰ শিৰোনামা ”A New English Dictionary on Historical Principles; Founded Mainly on the Materials Collected by The Philological Society” ৰখা হৈছিল৷ ১৮৯৫ চনত ”The Oxford English Dictionary (OED)” নামটো প্ৰথম ব্যৱহাৰ কৰা হয়৷ ১৯২৮ চনত দহটা খণ্ডৰে সৈতে এই অভিধানৰ পূৰ্ণাংগ ৰূপত পুন: প্ৰকাশিত হয়৷ ২০০০ চনৰ পৰা অভিধানখনৰ এটা তৃতীয় সংস্কৰণৰ কাম অব্যাহত আছে৷

অক্সফৰ্ড ইংৰাজী অভিধানৰ ইলেক্ট্ৰনিক সংস্কৰণটো প্ৰথম ১৯৮৮ চনত প্ৰকাশ পায়৷ ২০০০ চনত ইয়াৰ অনলাইন সংস্কৰণ মুকলি কৰা হয় যি বিপুল জনপ্ৰিয়তা লাভ কৰিবলৈ সক্ষম হয়৷ শেহতীয়াকৈ অক্সফৰ্ড ইউনিভাৰ্ছিটি প্ৰেছে ঘোষণা কৰে যে পৰৱৰ্ত্তী সংস্কৰণসমূহ ইলেক্ট্ৰনিক মাধ্যমতহে প্ৰকাশ কৰা হ’ব৷

তথ্য সংগ্ৰহ

শ্ৰেণী:অভিধান
শ্ৰেণী:ইংৰাজী গ্ৰন্থ
উইলিয়াম জেমছ

উইলিয়াম জেমছ (; ১১ জানুৱাৰী, ১৮৪২ – ২৬ আগষ্ট, ১৯১০) আছিল এজন আমেৰিকান দাৰ্শনিক, ইতিহাসবিদ আৰু মনোবিজ্ঞানী আৰু আমেৰিকাত মনোবিজ্ঞানৰ পাঠ্যক্ৰম আগবঢ়োৱা প্ৰথমজন শিক্ষাবিদ। জেমছক ১৯ শতিকাৰ শেষৰ ভাগৰ এগৰাকী আগশাৰীৰ চিন্তাবিদ, আমেৰিকাৰ অন্যতম প্ৰভাৱশালী দাৰ্শনিক আৰু "আমেৰিকান মনোবিজ্ঞানৰ পিতৃ" বুলি গণ্য কৰা হয়।

উদ্ধৃতিসমূহ

নিজৰ কামৰ প্ৰশংসা বা স্বীকৃতি পোৱাটো মানুহৰ মনৰ গোপনতম বাসনা।
যি মানুহৰ কাৰণে সিদ্ধান্ত ল’ব নোৱাৰাটো এটা অভ্যাসত পৰিণত হয়, তেওঁতকৈ অসুখী মানুহ আৰু কোনো হ’ব নোৱাৰে৷
ক্ৰিয়াই অনুভূতিক অনিসৰণ কৰি চলে, কিন্তু বাস্তৱত ক্ৰিয়া আৰু অনুভূতি একেলগে গতি কৰে৷ যি ইচ্ছাৰ অনুৱৰ্তী, সিয়েই ক্ৰিয়াক নিয়ন্ত্ৰণ কৰে, আমি পৰোক্ষভাৱে অনুভূতিক নিয়ন্ত্ৰণ কৰিব পাৰোঁ৷ সেয়ে আমি নিজকে সাহসী কৰি তুলিবলৈ হ’লে আমাৰ ইচ্ছাক নিয়ন্ত্ৰণত ৰাখিব লাগিব৷ আৰু সেই কাম কৰিব পাৰিলেই আমাৰ মনৰ পৰা ভয় ভাৱ দূৰ হৈ যাব৷
আমাৰ সকলো বৈজ্ঞানিক আৰু দাৰ্শনিক আদৰ্শ অজ্ঞাত দেৱতাৰ বেদী।
আপুনি য’তেই নাথাকক কিয় আপোনাৰ পৃথিৱীখন বনাইছে আপোনাৰ নিজৰ বন্ধুৱেই।
মানুহৰ জীৱনত কেতিয়াবা এনে কিছুমান তাৎপৰ্যপূৰ্ণ অভিজ্ঞতা হয়, যিবোৰ অভিজ্ঞতাই মানুহজনৰ জীৱনটোকেই সলনি কৰি দিব পাৰে।
মানুহৰ দৈনন্দিন প্ৰয়োজনবোৰ পূৰ্ণ হ'লেই মানুহ সুখী হোৱা উচিত। অভাৱে দুখ সৃষ্টি নকৰে; দুখ সৃষ্টি কৰে প্ৰাচুৰ্যই।

লগতে চাওক

উইল ডুৰাণ্ট

উৎস

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:দাৰ্শনিক
শ্ৰেণী:ইতিহাসবিদ
শ্ৰেণী:মনোবিজ্ঞানী
শ্ৰেণী:মৃত ব্যক্তি
মণিকংকনা দত্ত

মণিকংকণা দত্ত মুম্বাইত বাস কৰা এগৰাকী ভাৰতীয় মডেল আৰু অভিনেত্ৰী। তেওঁৰ ঘৰ অসমৰ গুৱাহাটীত। গুৱাহাটীৰ নাৰেংগীৰ আৰ্মি পাব্লিক স্কুলত অধ্যয়ন কৰি পিছলৈ দিল্লী বিশ্ববিদ্যালয়ৰ মৈত্ৰেয়ী কলেজৰপৰা স্নাতক ডিগ্ৰী লাভ কৰে।

অভিনয়

২০১০ চনত সঞ্জয় লীলা ভাঞ্চালীৰ পৰিচালনাত নিৰ্মিত আৰু ঐশ্বৰ্য ৰায় আৰু হৃত্বিক ৰোশন অভিনীত ভাৰতীয় ছবি গুজাৰিশত অভিনয়ৰ যোগেৰে অভিনয়ত আত্মপ্ৰকাশ কৰে।

বাহ্যিক সংযোগ

Official Website - Moni Kangana Dutta
IMG Models

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অভিনয় শিল্পী
শ্ৰেণী:ভাৰতীয় মডেল
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
বিৰিণা

বিৰিণা (বৈজ্ঞানিক নাম: Vetiveria zizanioides; ) এবিধ দ-চানেকীয়া ঠাইত উৎপন্ন হোৱা ওখ ঘাঁহজাতীয় উদ্ভিদ। এই বন একেঠাইতে সৰহীয়াকৈ উৎপত্তি হয়।

বিস্তৃতি

বিৰিণা নেপাল, ভাৰত, বাংলাদেশ আৰু ভূটানত বহুলভাৱে বিস্তৃত হৈ আছে। এই ঘাঁহে বাৰিষাৰ পানীয়ে পলসুৱা কৰা মাটিত খৰকৈ বৃদ্ধি পাই বৃহৎ অঞ্চল আগুৰি পেলাব পাৰে।

বিৱৰণ

বিৰিণাৰ পাতবোৰ খেৰজাতীয় উদ্ভিদৰ দৰে দীঘল দীঘল হয়। ইয়াৰ থোপাথোপে বগা ৰঙৰ ফুল ফুলে।

তথ্যউৎস

বাহ্যিক সংযোগ

শ্ৰেণী:তৃণ
শ্ৰেণী:অসমৰ উদ্ভিদ
সৰগম কৌশল

সৰগম কৌশল (ইংৰাজী: Sargam Koushal; জন্ম: ২০ ছেপ্টেম্বৰ ১৯৯০) এগৰাকী ভাৰতীয় শিক্ষয়িত্ৰী যিয়ে ২০২২ চনত মিচেছ ৱৰ্ল্ড খিতাপ অৰ্জন কৰিছিল।

ব্যক্তিগত জীৱন

সৰগম কৌশলৰ জন্ম ১৯৯০ চনৰ ২০ ছেপ্টেম্বৰত জম্মু আৰু কাশ্মীৰত জি এছ কৌশল আৰু মীনা কৌশলৰ ঘৰত হৈছিল। তেওঁৰ পিতৃ বেংক অৱ ইণ্ডিয়াৰ এজন অৱসৰপ্ৰাপ্ত মুখ্য প্ৰবন্ধক। তেওঁ ২০১৭ চনৰ ৩ ডিচেম্বৰত আদিত্য মনোহৰ শৰ্মাৰ সৈতে বিবাহপাশত আবদ্ধ হয় যি ভাৰতীয় নৌসেনাৰ এজন বিষয়া। তেওঁ বিশাখাপত্তনমত শিক্ষয়িত্ৰী হিচাপে কাম কৰিছিল। বিবাহৰ পিছত তেওঁ সৌন্দৰ্য প্ৰতিযোগিতাত অংশগ্ৰহণ কৰাৰ প্ৰতি আগ্ৰহী হৈ পৰে।

কৰ্মজীৱন

মিচেছ ৱৰ্ল্ড ২০২২ হিচাপে তেওঁৰ কাৰ্যকালত সৰগম কৌশল এই প্ৰতিযোগিতাৰ ইতিহাসত সৰ্বাধিক ভ্ৰমণ কৰা বিজয়ী হিচাপে পৰিগণিত হয়। তেওঁ ৰাছিয়া, থাইলেণ্ড আৰু দক্ষিণ আফ্ৰিকাকে ধৰি ১০খন দেশ ভ্ৰমণ কৰিছিল। ৭৫,৪২০ মাইলতকৈও অধিক দূৰত্বৰ এই ব্যাপক ভ্ৰমণৰ সময়ত তেওঁ ৰাষ্ট্ৰীয় মিচেছ ৱৰ্ল্ড প্ৰতিনিধিসকলক মুকুট পিন্ধোৱা, ব্ৰেণ্ড প্ৰসাৰ আৰু সামাজিক অনুষ্ঠানসমূহত অংশগ্ৰহণ কৰিছিল।

২০২৩ চনৰ নৱেম্বৰ মাহত সৰগম কৌশলে মিচেছ দক্ষিণ আফ্ৰিকা প্ৰতিযোগিতাৰ বিচাৰক হিচাপে দক্ষিণ আফ্ৰিকা ভ্ৰমণ কৰিছিল।

প্ৰতিযোগিতা

২০২২ চনৰ জুন মাহত মিচেছ ইণ্ডিয়া ইনকৰদ্বাৰা আয়োজিত প্ৰতিযোগিতাত সৰগমে মিচেছ ইণ্ডিয়া খিতাপ অৰ্জন কৰে। ২০২২ চনৰ মিচেছ ৱৰ্ল্ড প্ৰতিযোগিতাত তেওঁ বিভিন্ন দেশৰ ৬৩ গৰাকী প্ৰতিযোগীক পৰাস্ত কৰে। এই প্ৰতিযোগিতাখন নেভাদাৰ লাছ ভেগাছত অনুষ্ঠিত হৈছিল। ২০২১ চনৰ মিচেছ ৱৰ্ল্ড শ্বেলিন ফৰ্ডে তেওঁক মুকুট পিন্ধাইছিল। চূড়ান্ত প্ৰতিযোগিতাত তেওঁ গুলপীয়া গাউন আৰু সুন্দৰ স্ফটিকৰ কাণফুলিৰ দৰে আনুষংগিক সামগ্ৰী পৰিধান কৰিছিল। তেওঁৰ পোছাকযোৰ ভাবনা ৰাওৱে ডিজাইন কৰিছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
চা চুং-হোৱা

চা চুং-হোৱা (কোৰিয়ান: 차청화; জন্ম: ২৮ এপ্ৰিল ১৯৮০) এগৰাকী দক্ষিণ কোৰিয়ান চৰিত্ৰ অভিনেত্ৰী, যি থিয়েটাৰ, চলচ্চিত্ৰ আৰু টেলিভিছনত সক্ৰিয়। টিভিএনৰ ঐতিহাসিক নাটক মিষ্টাৰ কুইন (২০২০–২১)ত ক’ৰ্ট লেডী চয়ৰ চৰিত্ৰত অভিনয় কৰি তেওঁ বেকছাং আৰ্টছ বঁটাৰ বাবে মনোনীত হৈছিল। তেওঁ টেলিভিছন ধাৰাবাহিক ক্ৰেচ লেণ্ডিং অন ইউ (২০১৯), হোমটাউন চা-চা-চা (২০২১), আৰু ডাঃ পাৰ্কছ ক্লিনিক (২০২২)ত অভিনয় কৰিছে। চলচ্চিত্ৰসমূহৰ ভিতৰত এজ ৱান (২০১২), ট্ৰেইন টু বুছান (২০১৬), আৰু প’ন (২০২০) উল্লেখযোগ্য।

২০০৫ চনত চাংম্যুং বিশ্ববিদ্যালয়ৰ নাট্য বিভাগৰ পৰা স্নাতক ডিগ্ৰী লাভ কৰাৰ পিছত তেওঁ মঞ্চত আত্মপ্ৰকাশ কৰে। তেওঁ লুনেটিক, শ্বিয়ৰ মেডনেছ আৰু ছাস্পিচিয়াছ হেউংচিনছ’ৰ দৰে জনপ্ৰিয় ডায়েহাক-ৰো প্ৰডাকচনত অভিনয় কৰি নিজৰ অভিনয় দক্ষতা বিকাশ কৰে। ইয়াৰ উপৰিও তেওঁ লেট নাইট ৰেষ্টুৰেণ্ট, মিডনাইট চেৰেনেড, আৰু হেভি মেটাল গাৰ্লছ আদি নাটকত সহায়ক আৰু একাধিক ভূমিকাত অভিনয় কৰি থাকে।

প্ৰাৰম্ভিক বছৰ আৰু শিক্ষা

গ্যেংগি প্ৰদেশৰ গ্ৱাংমিয়েংত জন্মগ্ৰহণ কৰি ডাঙৰ-দীঘল হোৱা চা চুং-হোৱা স্কুলীয়া দিনত এগৰাকী আদৰ্শ ছাত্ৰী আছিল। প্ৰাথমিক, মধ্য আৰু উচ্চ মাধ্যমিক বিদ্যালয়ত তেওঁ শ্ৰেণী সভানেত্ৰী হিচাপে কাৰ্যনিৰ্বাহ কৰিছিল আৰু গ্ৱাংমিয়েঙৰ শীৰ্ষ উচ্চ মাধ্যমিক বিদ্যালয়ত অধ্যয়ন কৰিছিল। প্ৰথমতে তেওঁ ৰাষ্ট্ৰপতি হোৱাৰ সপোন দেখিছিল, যদিও সময়ৰ লগে লগে তেওঁৰ আকাংক্ষা সলনি হৈছিল।

উচ্চ মাধ্যমিক বিদ্যালয়ত অধ্যয়নকালত তেওঁ টেলিভিছন, চলচ্চিত্ৰ আৰু সংগীতৰ প্ৰতি আগ্ৰহী হৈছিল। তেওঁ গায়ক পাৰ্ক জিন-ইয়ঙৰ অনুৰাগী হৈ পৰিছিল আৰু “অল-আৰাউণ্ড এণ্টাৰটেইনাৰ” হোৱাৰ সপোন দেখিছিল।

ব্যক্তিগত জীৱন

২০২৩ চনৰ ১১ অক্টোবৰ তাৰিখে চাৰ সংস্থাই নিশ্চিত কৰে যে সেই মাহৰ পিছফালে তেওঁ এজন কনিষ্ঠ ব্যৱসায়ীৰ সৈতে বিবাহবন্ধনত আবদ্ধ হ’ব।

২০২৩ চনৰ ২৭ অক্টোবৰ তাৰিখে ছিউলত অনুষ্ঠিত হোৱা এই বিবাহ অনুষ্ঠানত কেৱল তেওঁৰ পৰিয়াল আৰু ঘনিষ্ঠ চিনাকি লোকসকলকহে আমন্ত্ৰণ জনোৱা হৈছিল।

২০২৪ চনৰ ২৪ জানুৱাৰী তাৰিখে চায়ে দম্পতীহালৰ প্ৰথম সন্তানৰ গৰ্ভৱতী হোৱাৰ কথা ঘোষণা কৰে।

তথ্যসূত্ৰ

বাহ্যিক সংযোগ

Cha Chung-hwa on Daum Encyclopedia
Cha Chung-hwa on Daum Movie
Cha Chung-hwa on Naver
Cha Chung-hwa on PlayDB

শ্ৰেণী:দক্ষিণ কোৰিয়ান অভিনেত্ৰী
বৰদলৈ ট্ৰফী

বৰদলৈ ট্ৰফী অথবা ভাৰত ৰত্ন লোকপ্ৰিয় গোপীনাথ বৰদলৈ ট্ৰফী ভাৰত তথা উত্তৰ-পূৰ্বাঞ্চলৰ এক সন্মানীয় আগশাৰীৰ ফুটবল প্ৰতিযোগিতা। গুৱাহাটী ক্ৰীড়া সন্থাৰ দ্বাৰা আয়োজিত এই ফুটবল প্ৰতিযোগিতাখন প্ৰতি বছৰে গুৱাহাটীত অনুষ্ঠিত হয়। ১৯৫২ চনৰ পৰা অনুষ্ঠিত হৈ অহা প্ৰতিযোগিতাখন গুৱাহাটী টাউন ক্লাবৰ দ্বাৰা প্ৰতিষ্ঠিত আৰু ইয়াৰ নামাকৰণ অসমৰ প্ৰথম মুখ্যমন্ত্ৰী লোকপ্ৰিয় গোপীনাথ বৰদলৈৰ স্মৃতিত কৰা হৈছে। বৰদলৈ ট্ৰফীত উত্তৰ-পূব আৰু ভাৰতবৰ্ষৰ আগশাৰীৰ দলৰ উপৰিও বাংলাদেশ, নেপাল, থাইলেণ্ড, ইৰান আৰু উজবেকিস্তানৰ দলেও অংশগ্ৰহণ কৰিছে। বাংলাদেশৰ আবাহনী লিমিটেডে ২০১০ চনত এই ট্ৰফীৰ খিতাপ অৰ্জন কৰিছিল। কলকাতাৰ মোহন বাগান এথলেটিক ক্লাবে সৰ্বাধিক ৭ বাৰ বৰদলৈ ট্ৰফীৰ খিতাপ অৰ্জন কৰিছে।

খেলপথাৰ

বৰদলৈ ট্ৰফীৰ খেলসমূহ গুৱাহাটীৰ নেহৰু ষ্টেডিয়ামত অনুষ্ঠিত হৈ আহিছে যদিও যোৱা কিছু বৰ্ষৰ খেল সমূহ নেহৰু ষ্টেডিয়ামৰ উপৰিও জজ খেলপথাৰ আৰু গুৱাহাটীৰ নিকটবৰ্তী কিছু খেলপথাৰতো অনুষ্ঠিত হৈছে।

বিজয়ী দল সমূহ

+বৰদলৈ ট্ৰফীৰ ফাইনেলৰ তালিকা
চন
বিজয়ী
স্ক'ৰ
ৰাণাৰ্ছ-আপ
তথ্য সংগ্ৰহ
১৯৫২
ৰেলৱে স্পোৰ্ট্ছ ক্লাব, পাণ্ডু
?-?
ইউনিয়ন স্পোৰ্টিং ক্লাব, নগা

১৯৫৩
মহাৰাণা এথলেটিক ক্লাব, গুৱাহাটী
?-?
শ্বিলং গেৰীছন

১৯৫৪
গুৱাহাটী টাউন ক্লাব
?-?
ইণ্ডিয়া ক্লাব শিলচৰ

১৯৫৫
ষ্টেট ট্ৰেন্ছপ'ৰ্ট এছ'ছিয়েছন, শ্বিলং
?-?
ঠেঙালবাৰী ক্লাব, যোৰহাট

১৯৫৬
গুৱাহাটী টাউন ক্লাব
?-? যুগ্ম বিজয়ী)
ষ্টেট ট্ৰেন্ছপ'ৰ্ট এছ'ছিয়েছন, শ্বিলং

১৯৫৭
জলপাইগুড়ি টি চি, পশ্চিমবঙ্গ
?-?
গুৱাহাটী টাউন ক্লাব

১৯৫৮
ছাউডাৰ্ণ ৰেলৱে ইনষ্টিটিউট
?-?
মহাৰাণা এথলেটিক ক্লাব, গুৱাহাটী

১৯৫৯
স্পোৰ্টিং ইউনিয়ন ক্লাব, গুৱাহাটী
?-?
চিটি কলেজ অ'ল্ড বয়জ এফ চি

১৯৬০
অসম পুলিছ এ চি, দেৰগাঁও
?-?
অসম ৰাইফলছ্

১৯৬১
মাইচ'ৰ ডিষ্ট্ৰিক্ট কমিটি
?-?
অসম ৰাইফলছ্

১৯৬২
লীডাৰ্ছ এফ চি, জলন্ধৰ
?-?
হাওৰা ইউনিয়ন, কলিকতা

১৯৬৩
গুৱাহাটী টাউন ক্লাব
০-০ (যুগ্ম বিজয়ী)
লীডাৰ্ছ এফ চি, জলন্ধৰ

১৯৬৪
অসম ৰাইফলছ্
?-?
জলপাইগুড়ি টি চি, পশ্চিমবঙ্গ

১৯৬৫
আৰয়ান ক্লাব, কলিকতা
?-?
মহমেদান স্পোৰ্টিং ক্লাব, কলিকতা

১৯৬৬
আৰয়ান ক্লাব, কলিকতা
?-?
মহমেদান স্পোৰ্টিং ক্লাব, কলিকতা

১৯৬৭
পূব ৰেলৱে এছ চি
?-?
ইচ্ছাপুৰ ৰাইফল ফেক্টৰী, কলিকতা

১৯৬৮
ইষ্ট বেংগল ফুটবল ক্লাব
১-০
পূব ৰেলৱে এছ চি

১৯৬৯
মহমেদান স্পোৰ্টিং ক্লাব, কলিকতা
?-?
ইষ্ট বেংগল ফুটবল ক্লাব

১৯৭০
মহমেদান স্পোৰ্টিং ক্লাব, কলিকতা
?-?
খিদিৰপুৰ স্পোৰ্টিং ইউনিয়ন

১৯৭১
অসম পুলিছ এ চি, দেৰগাঁও
?-?
মহমেদান স্পোৰ্টিং ক্লাব, কলিকতা

১৯৭২
ইষ্ট বেংগল ফুটবল ক্লাব
?-?
ঢাকা একাদশ

২০১৯
অইল ইণ্ডিয়া এফ চি
২–২ (অইল বিজয়ী পেনাল্টীৰ জৰিয়তে)
অসম ৰাজ্যিক বিদ্যুৎ পৰিষদ স্প'ৰ্টছ্ ক্লাব

২০২০
প্ৰতিযোগিতা অনুষ্ঠিত হোৱা নাছিল
২০২১
অসম ৰাজ্যিক বিদ্যুৎ পৰিষদ স্প'ৰ্টছ্ ক্লাব
২-১
অইল ইণ্ডিয়া এফ চি

২০২২
দিল্লী এফ চি
১-০
নাগালেণ্ড পুলিচ

২০২৩
অইল ইণ্ডিয়া এফ চি
৩-১
ইউনাইটেড চিৰাং দুৱাৰ এফ চি

তথ্য সংগ্ৰহ

শ্ৰেণী:ফুটবল
শ্ৰেণী:ক্ৰীড়া সমাৰোহ
বিজু ফুকন

বিজু ফুকন (; ১৮ ফেব্ৰুৱাৰী ১৯৪৭ - ২২ নৱেম্বৰ ২০১৭) অসমীয়া চলচ্চিত্ৰ জগতৰ এগৰাকী জনপ্ৰিয় অভিনেতা আছিল। তেখেতে চলচ্চিত্ৰ পৰিচালক ৰূপেও অৱতীৰ্ণ হৈছে। ডাঃ বেজবৰুৱা চিনেমাত এটি সৰু চৰিত্ৰৰে অসমীয়া চলচ্চিত্ৰ জগতত প্ৰৱেশ কৰা বিজু ফুকনে বৰুৱাৰ সংসাৰ চলচ্চিত্ৰত নায়কৰ চৰিত্ৰত অভিনয় কৰিছিল। পাছলৈ তেওঁ অসমীয়া চলচ্চিত্ৰৰ এগৰাকী জনপ্ৰিয় নায়কত পৰিণত হয়। আজলী নবৌ, বোৱাৰী আদি বিজু ফুকনৰ অভিনয় জীৱনৰ উল্লেখযোগ্য কীৰ্তি। ২০১৭ চনৰ ২২ নৱেম্বৰ তাৰিখে গুৱাহাটীৰ এপল' হস্পিটেলত ৭০ বছৰ বয়সত তেওঁ শেষ নিশ্বাস ত্যাগ কৰে।

জন্ম আৰু বংশ পৰিচয়

বিজু ফুকনৰ জন্ম হয় ১৯৪৭ চনত ডিব্ৰুগড় জিলাত। বিজু ফুকনৰ জন্মগত নাম আছিল বিজয় ফুকন। চলচ্চিত্ৰজগতলৈ অহাৰ পাছত তেখেতে ঘৰত মতা নাম 'বিজু'-ৰে নিজৰ চিনাকি দিয়ে এগৰাকী সামৰিক বিষয়া আছিল নায়কৰ চৰিত্ৰ ৰূপায়ণ কৰে।

ব্যক্তিগত জীৱন

বিজু ফুকন গুৱাহাটীৰ আৰ.জি. বৰুৱা ৰোডৰ বাসিন্দা আছিল। তেওঁৰ পত্নী ৰাজশ্ৰী ফুকন সংঘমিত্ৰা ফুকন ২০১১ চনৰ বাবে ৰিব'ক কোম্পানীৰ ব্ৰেণ্ড এম্বেছেডৰ। এখেত ইউনাইটেড কালাৰ্‌ছ অৱ বেনিটন কোম্পানীৰ ব্ৰেণ্ড এম্বেছেডৰ আছিল।

২০১৭ চনৰ ২২ নৱেম্বৰ তাৰিখে গুৱাহাটীৰ এপল' হস্পিটেলত তেওঁ আবেলি ৬ বাজি ১৫ মিনিটত শেষ নিশ্বাস ত্যাগ কৰে।

অভিনীত চলচ্চিত্ৰ

অসমীয়া চলচ্চিত্ৰ
ছবি
চন
পৰিচালক
ডাঃ বেজবৰুৱা ১৯৭০ ব্ৰজেন বৰুৱা
বৰুৱাৰ সংসাৰ ১৯৭০ নিপ বৰুৱা
অৰণ্য ১৯৭১ সমৰেন্দ্ৰ নাৰায়ন দেৱ
ললিতা ১৯৭২ ব্ৰজেন বৰুৱা
ওপজা সোণৰ মাটি ১৯৭২ ব্ৰজেন বৰুৱা
বনৰীয়া ফুল ১৯৭৩ অতুল বৰদলৈ
অনুতাপ ১৯৭৩ অতুল বৰদলৈ
ৰশ্মি-ৰেখা ১৯৭৩ প্ৰফুল্ল বৰুৱা
মমতা ১৯৭৩ নলীন দুৱৰা
গণেশ ১৯৭৩ এ কে ফিল্মছ ইউনিট
বৃষ্টি ১৯৭৪ দেউতী বৰুৱা
আজলী নবৌ ১৯৭৪ নিপ বৰুৱা
ধৰ্মকাই ১৯৭৭ ভবেন দাস
নতুন আশা ১৯৭৭ প্ৰবীৰ মিত্ৰ
বিশেষ এৰাতি ১৯৭৯ উপেন কাকতি
মেঘমুক্তি ১৯৭৯ বন্ধু
উপপথ ১৯৮০ হেমন্ত দত্ত
ৰজনীগন্ধা ১৯৮১ প্ৰফুল্ল বৰুৱা
বোৱাৰী ১৯৮২ শিৱপ্ৰসাদ ঠাকুৰ
ৰাজা ১৯৮২ সমৰেন্দ্ৰ নাৰায়ন দেৱ
অপৰূপা ১৯৮২ জাহ্নু বৰুৱা
ঘৰ-সংসাৰ ১৯৮৩ শিৱপ্ৰসাদ ঠাকুৰ
দেৱী ১৯৮৪ শম্ভু গুপ্তা আৰু দাৰা আহমেদ
অগ্নিস্নান ১৯৮৫ ভবেন্দ্ৰ নাথ শইকীয়া
বহাগৰ দুপৰীয়া ১৯৮৫ জন্‌ছ মহলীয়া
মন-মন্দিৰ ১৯৮৫ শিৱপ্ৰসাদ ঠাকুৰ
এণ্টনী মোৰ নাম ১৯৮৬ নিপ বৰুৱা
মা ১৯৮৬ ভবেন দাস
পাপৰি ১৯৮৬ জাহ্নু বৰুৱা
এই দেশ মোৰ দেশ ১৯৮৬ শিৱপ্ৰসাদ ঠাকুৰ
জেতুকী ১৯৮৭ চন্দ্ৰ তালুকদাৰ
পিতা-পুত্ৰ ১৯৮৮ মুনিন বৰুৱা
পাহাৰী কন্যা ১৯৯০ মুনিন বৰুৱা
অভিমান ১৯৯০ মৃদুল গুপ্তা
যখিনী ১৯৯১ দাৰা আহমেদ
ৰঙানদী ১৯৯১ ব্ৰজেন বৰা
অশান্ত প্ৰহৰ ১৯৯৪ শিৱপ্ৰসাদ ঠাকুৰ
আই কিল্‌ড হিম, ছাৰ ১৯৯৫ প্ৰদীপ গগৈ
ইতিহাস ১৯৯৬ ভবেন্দ্ৰনাথ শইকীয়া
আছেনে কোনোবা হিয়াত ২০০০ বাহাৰুল ইছলাম
এই মৰম তোমাৰ বাবে ২০০১ তৌফিক ৰহমান
ইমান মৰম কিয় লাগে ২০০২ অলক নাথ
অগ্নিসাক্ষী ২০০৩ যদুমণি দত্ত
হেঁপাহ ২০০৩ শংকৰ বৰুৱা
বাৰুদ ২০০৪ মুনিন বৰুৱা
ৰং ২০০৪ মুনিন বৰুৱা
দেউতা দিয়া বিদায় ২০০৬ ৰমেশ মোডী
স্নেহবন্ধন ২০০৬ দেৱজিত মজুমদাৰ
অচিন চিনাকি ২০১০ মুন্না আহমেদ
ৰ’দ্‌ ২০১২ গৌতম বৰুৱা
খাণ্ডব দাহ ২০১৫ শংকৰ বৰুৱা
দূৰ ২০১৬ কংকণ ৰাজখোৱা
দ্য আণ্ডাৰৱ'ৰ্ল্ড ২০১৮ ৰাজেশ যাশপাল

বঙালী চলচ্চিত্ৰ
হোটেল শ্বোফক্স
অপৰাজিত
দস্যু ৰত্নাকৰ
গজমুক্তা

অভিনীত নাটক

সময় (নাট্যকাৰ তথা পৰিচালক-নাট্যসম্ৰাট প্ৰফুল্ল বৰা)
নেতা (নাট্যকাৰ তথা পৰিচালক-নাট্যসম্ৰাট প্ৰফুল্ল বৰা)
কেপ্টেইন গগৈ
ফল্গু
হিয়া ধুৱাই নিলে

তথ্য সংগ্ৰহ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:অসমৰ ৰাজনীতিক
ক্লাৰা চৌ

ক্লাৰা চৌ এগৰাকী অষ্ট্ৰেলিয়ান হৃদৰোগ বিশেষজ্ঞ যি ছিডনীৰ ৱেষ্টমিড হাস্পতালৰ সম্প্ৰদায়ভিত্তিক হৃদৰোগ সেৱাৰ প্ৰগ্ৰেম ডাইৰেক্টৰ। ছিডনী বিশ্ববিদ্যালয়ৰ হৃদযন্ত্ৰৰ ৰোগ মহামাৰী বিজ্ঞান, প্ৰতিৰোধ, চিকিৎসা আৰু উদ্ভাৱনৰ ক্ষেত্ৰত চিকিৎসা বিজ্ঞানৰ অধ্যাপিকা। ২০১৯ চনত তেওঁক হৃদযন্ত্ৰৰ ৰোগৰ কাৰণসমূহ ভালদৰে বুজি পোৱা আৰু তেওঁলোকৰ গৱেষণাক নতুন চিকিৎসালৈ অনুবাদ কৰাৰ লক্ষ্যৰে সহযোগী কেন্দ্ৰ ৱেষ্টমিড এপ্লাইড ৰিচাৰ্চ চেণ্টাৰৰ একাডেমিক ডাইৰেক্টৰ হিচাপে নিযুক্তি দিয়া হয়। ২০১৬ চনৰ পৰা চাৰ্লছ পাৰ্কিন্স চেণ্টাৰৰ একাডেমিক সহ-পৰিচালকৰ ভূমিকাও পালন কৰি আহিছে।

কেৰিয়াৰ

চিকিৎসা প্ৰশিক্ষণৰ পিছত চৌৱে ছিডনী বিশ্ববিদ্যালয়ত চিকিৎসা বিজ্ঞানত পি এইচ ডি ডিগ্ৰী সম্পূৰ্ণ কৰে আৰু তাৰ পিছত কানাডাৰ মেকমাষ্টাৰ বিশ্ববিদ্যালয়ত পোষ্ট ডক্টৰেট পদবী লাভ কৰে। ২০১৪ চনৰ পৰা ২০১৭ চনলৈকে তেওঁ দ্য জৰ্জ ইনষ্টিটিউট ফৰ গ্ল'বেল হেল্থৰ কাৰ্ডিঅ'ভাস্কুলাৰ বিভাগৰ পৰিচালকৰ ভূমিকা পালন কৰিছিল, য'ত তেওঁ এতিয়া এগৰাকী অধ্যাপিকা ফেলো। তেওঁ অষ্ট্ৰেলিয়ান ষ্ট্ৰ'ক এণ্ড হাৰ্ট ৰিচাৰ্চ এক্সিলেৰেটৰৰ পৰিচালক হিচাপে নিযুক্তি লাভ কৰে, যিটো কেন্দ্ৰ ২০২১ চনত এমটিপিকানেক্টৰ সমৰ্থিত টাৰ্গেটেড ট্ৰেন্সলেচন ৰিচাৰ্চ এক্সিলেৰেচন পদক্ষেপৰ জৰিয়তে পুঁজিৰে কাৰ্ডিঅ'ভাস্কুলাৰ স্বাস্থ্যৰ উদ্যোগীকৰণক সমৰ্থন কৰে। ২০২৩ চনত তেওঁ অষ্ট্ৰেলিয়ান একাডেমী অৱ হেল্থ এণ্ড মেডিকেল ছায়েন্সৰ ফেলো হিচাপে নিৰ্বাচিত হয়।

বঁটা

চৌৰ গৱেষণা আৰু ক্লিনিকেল উদ্ভাৱনক কেইবাটাও বঁটাত স্বীকৃতি দিয়া হৈছে, য’ত আছে:

২০২৪ চনত প্ৰিমিয়াৰৰ এন এছ ডব্লিউ উইমেন অৱ এক্সেলেন্সৰ বাবে চূড়ান্ত প্ৰতিযোগী।
২০২৩ অৰ্ডাৰ অৱ অষ্ট্ৰেলিয়াৰ সদস্য (কাৰ্ডিঅ'লজিষ্ট হিচাপে চিকিৎসা বিজ্ঞানৰ উল্লেখযোগ্য সেৱাৰ বাবে, আৰু গৱেষণাৰ বাবে)।
২০২৩ একাডেমী অৱ হেল্থ এণ্ড মেডিকেল ছায়েন্সৰ ফেলো নিৰ্বাচিত
২০২২ চনৰ ডিজিটেল হেল্থত মেধাৱী মহিলা বঁটা।
২০২০ চনৰ এন এছ ডব্লিউ বছৰৰ মহিলা বঁটা (ফাইনেলিষ্ট)।

গৱেষণা

চৌৱে হৃদযন্ত্ৰৰ ৰোগ প্ৰতিৰোধ, ক্লিনিকেল ট্ৰেইল আৰু হৃদযন্ত্ৰৰ ৰোগৰ বাবে ফলপ্ৰসূ আহিলা হিচাপে ডিজিটেল স্বাস্থ্য উদ্ভাৱনৰ মূল্যায়নৰ ক্ষেত্ৰসমূহ সামৰি ক্লিনিচিয়ান গৱেষক হিচাপে এক শক্তিশালী ট্ৰেক ৰেকৰ্ড গঢ়ি তুলিছে। ২০০৩ চনৰ পৰা ১৭টা অনুদানৰ মুখ্য তদন্তকাৰী হিচাপে তালিকাভুক্ত হোৱা গৱেষণাৰ বাবে চৰকাৰী ধন লাভ কৰাত সফলতা লাভ কৰিছে। তেওঁ 'মিতব্যয়ী-উদ্ভাৱন'ৰ ধাৰণাটো তেওঁৰ গৱেষণা কাৰ্যসূচীত সন্নিৱিষ্ট কৰিছে, যিয়ে হৃদযন্ত্ৰৰ ৰোগৰ বাবে স্বাস্থ্যসেৱা প্ৰদানৰ উন্নতিৰ বাবে এছএমএছৰ দৰে সৰল প্ৰযুক্তিগত সঁজুলিসমূহ কেনেকৈ ব্যৱহাৰ কৰিব পাৰি তাক চায়।
২০১৭ চনত আৰু পুনৰ ২০১৯ চনত চৌ আৰু তেওঁৰ দলটোৱে তেওঁলোকৰ ইমপেক্ট চেলেঞ্জৰ অংশ হিচাপে প্ৰযুক্তিৰ দৈত্য গুগলৰ পৰা ধনৰ সফল গ্ৰাহক হৈছিল যাতে তেওঁলোকে হাৰ্ট এটেক প্ৰতিৰোধ আৰু চিকিৎসাৰ বাবে ডিজিটেল উদ্ভাৱন ডিজাইন আৰু মূল্যায়ন কৰাত সহায় কৰে।

তথ্যসূত্ৰ

শ্ৰেণী:চিকিৎসাবিদ